|  |  |
| --- | --- |
| Cuspair Clàir-ghnothaich | **7** |
| Àir. Aithisge | **G/16/23** |

**COMHAIRLE NA GÀIDHEALTACHD**

|  |  |
| --- | --- |
| **Comataidh:** | **Comataidh na Gàidhlig** |
| **Ceann-latha:** | **30 Lùnastal 2023** |
| **Tiotal Aithisge:** | **Cunntas às Ùr mu Fhoghlam Gàidhlig** |
| **Aithisg le:** | **Àrd-Oifigear Gnìomhach Eadar-amail airson Coileanadh agus Riaghlachas** |

|  |  |
| --- | --- |
| **1.** | **Adhbhar/Geàrr-chunntas Gnìomhach** |
| 1.1 | Tha an aithisg a’ toirt an fhiosrachaidh a leanas do Bhuill:   1. Cunntas às ùr mu na prìomh thachartasan o chionn ghoirid taobh a-staigh Foghlam Gàidhlig agus Foghlam tron Ghàidhlig (FtG)  * Adhartas le Sgrùdadh So-dhèantachd Foghlam Gàidhlig 3–18 Inbhir Nis * Iarrtas Foghlam tron Ghàidhlig airson na Comraich  1. Cunntas às ùr mun phròiseas cho-chomhairleachaidh airson sgìrean-sgoile airson solaran agus sgoiltean Foghlam tron Ghàidhlig. |
| **2.** | **Molaidhean** |
| 2.1 | Thathar ag iarraidh air Buill:   1. beachdachadh air a’ chunntas às ùr a thaobh Sgrùdadh So-dhèantachd Foghlam Gàidhlig 3–18 Inbhir Nis; 2. toirt fa-near dhan t-suidheachadh làithreach mun iarrtas airson Foghlam tron Ghàidhlig airson na Comraich; agus 3. toirt fa-near dhan phròiseas cho-chomhairleachaidh agus dhan chunntas às ùr a thaobh solar Foghlam tron Ghàidhlig airson Bun-sgoil Ghàidhlig Inbhir Nis, Inbhir Pheofharain agus Inbhir Narann. |
| **3.** | **Buaidhean** |
| 3.1 | Goireas – Tha na buaidhean air goireasan taobh a-staigh nam prìomh shruthan buidseit làithreach a tha a’ gabhail a-steach Tabhartas Sònraichte na Gàidhlig, Bòrd na Gàidhlig, agus Maoin Buileachaidh Achd na Gàidhlig (Bòrd na Gàidhlig) agus maoineachadh teachd-a-steach bunaiteach na Comhairle. |
| 3.2 | Laghail – Tha e mar riatanas air Comhairle na Gàidhealtachd am Plana Gàidhlig aice a bhuileachadh fo Achd na Gàidhlig (Alba) 2005. |
| 3.3  3.4  3.5  3.6 | Coimhearsnachd (Co-ionannachd, Bochdainn, Dùthchail agus Eilean) – Chan eil cunnartan sònraichte sam bith a’ tighinn am bàrr mar thoradh air an aithisg seo.  Atharrachadh Gnàth-shìde/Carbon Ciallach – Chan eil buaidhean sam bith a thaobh atharrachadh gnàth-shìde/carbon ciallach a’ tighinn am bàrr mar thoradh air an aithisg seo.  Cunnart – Thathar a’ cumail rian air cunnart tro ath-sgrùdadh is aithris chunbhalach gus an urrainnear nithean a chur ceart ma dh’fheumaiste.  Slàinte is Sàbhailteachd (cunnartan a’ tighinn am bàrr mar thoradh air atharrachaidhean do dh’uidheamachd, acfhainn, pròiseas no daoine). Chan eil buaidhean dìreach ann. |
| 3.7 | Gàidhlig – Tha an aithisg a’ cur ri Foghlam Gàidhlig taobh a-staigh sgìre Chomhairle na Gàidhealtachd agus a’ cur taic ri buileachadh Plana Gàidhlig Chomhairle na Gàidhealtachd. |
| **4.** | **Solar Foghlam Gàidhlig 3-18 ann an Inbhir Nis** |
| 4.1  4.2 | Tha an sgrùdadh so-dhèantachd a thaobh Foghlam Gàidhlig 3-18 a-nis air tòiseachadh. Anns a’ chiad dol a-mach, thathar ag ath-sgrùdadh comhairle mu dheagh chleachdaidhean a fhuaireadh bho dhiofar luchd-comhairle ann an grunn àrainnean FtG agus foghlaim. Nam measg, bidh feadhainn aig a bheil àrd-shealladh air na dòighean as fheàrr a thaobh a bhith a’ lìbhrigeadh Foghlam Gàidhlig 3-18 gu so-sheasmhach is gu soirbheachail.  Am measg rudan eile a tha san amharc, tha dùil comhairle fhaighinn bho bhuidhnean a tha eòlach air a bhith a’ lìbhrigeadh foghlam mion-chànain gu soirbheachail ann an àiteachan eile, mar eisimpleir sa Chuimrigh.  Thèid a’ cho-chomhairle le luchd-teagaisg, sgoilearan is pàrantan ann an Inbhir Nis a chur an gnìomh bho dheireadh an Lùnastail.  ’S e am fòcas a-nis gum bi an luchd-comhairle a’ beachdachadh air neartan is laigsean nan dòighean-obrach structarail foghlaim ann an FtG, airson tuigse fhaighinn mun dòigh as fheàrr air na rudan soirbheachail a chur an gnìomh an lùib solar FtG 3-18 ann an Inbhir Nis is anns a’ Ghàidhealtachd.  Bidh co-chomhairleachadh le modailean champasan FtG ann an ceàrnaidhean eile de dh’Alba cudromach don sgrùdadh so-dhèantachd. Ann an co-bhann ris a seo, agus anns a’ chiad dol a-mach, bidh ceanglaichean gan dèanamh le luchd-obrach Chomhairle na Gàidhealtachd airson na h-ath cheumannan san sgrùdadh so-dhèantachd ainmeachadh, airson fiosrachadh fhaighinn mu na diofar chùisean bun-structarail a tha an lùib a bhith a’ leudachadh champasan no a’ togail champasan ùra, a’ gabhail a-steach ro-aithriseadh air gluasadan-fàis agus cùisean so-ruigsinneachd. |
| **5.** | **Iarrtas Foghlam tron Ghàidhlig airson na Comraich** |
| 5.1 | Cùl-fhiosrachadh  Chuir Achd an Fhoghlaim (Alba) 2016 air bhonn pròiseas do phàrantan a bha airson ’s gun deigheadh measadh a dhèanamh air feumalachd Foghlam Bun-sgoile tron Ghàidhlig (FBSG) leis an ùghdarras ionadail aca, ’s e sin, an t-ùghdarras ionadail a tha a’ solarachadh foghlam sgoile san sgìre anns a bheil iad a’ fuireach.  Fhuair Comhairle na Gàidhealtachd iarrtas FBSG bho ochdnar phàrant ann am Bun-sgoil na Comraich anns a’ Chèitean 2022.  Tha an fhreagairt thùsail a thaobh a’ mheasaidh ri faotainn [an seo](https://www.highland.gov.uk/info/878/schools/18/gaelic_medium_education/3) |
| 5.2  5.3 | Chaidh measadh iomlan a dhèanamh airson FBSG agus tha e a-nis deiseil. Lean am measadh ris an iùl *Stiùireadh Reachdail airson Foghlam Gàidhlig* a chaidh fhoillseachadh le Bòrd na Gàidhlig a thaobh Earrann 9 de dh’Achd na Gàidhlig (Alba) 2005.  Rinn Comhairle na Gàidhealtachd conaltradh le luchd-comhairle reachdail, agus ’s e an tuigse a th’ ann fhathast gu bheilear airson FBSG a chur air bhonn, air a’ bhunait gun tèid àite a lorg am broinn na sgoile agus gun tèid luchd-obrach fhastadh air a shon.  Leigidh Maoin-chalpa nan Sgoiltean Gàidhlig bho Riaghaltas na h-Alba leis a’ Chomhairle àite a tha freagarrach a sholarachadh airson FtG ann am Bun-Sgoil na Comraich, fhad ’s a tha a’ Chomhairle a’ cumail oirre a’ sanasachd airson neach-teagaisg airson FtG a thoirt seachad. |
| **6.** | **Cunntas às Ùr mu Chruthachadh Sgìrean-sgoile airson Foghlam tron Ghàidhlig** |
| 6.1 | Aig àm sgrìobhaidh, tha a’ Chomhairle air sgìrean-sgoile Foghlam tron Ghàidhlig a chruthachadh airson 16 de na 20 bun-sgoiltean sa Ghàidhealtachd a tha a’ tabhann FtG, agus airson 10 de na 14 àrd-sgoiltean a tha ga thabhann. |
| 6.2 | Bhon àm mu dheireadh a chaidh seo aithris dhan Chomataidh, tha Comataidh an Fhoghlaim air aontachadh gun tèid co-chomhairleachadh reachdail a dhèanamh a thaobh a bhith a’ cruthachadh sgìre-sgoile airson Bun-Sgoil Ghàidhlig Inbhir Nis, cuide ri sgìrean-sgoile FtG airson Acadamaidh Rìoghail Inbhir Nis, Bun-Sgoil Inbhir Pheofharain, Acadamaidh Inbhir Pheofharain, Bun-Sgoil Bhruach a’ Mhuilinn, agus Acadamaidh Inbhir Narann. Thòisich an co-chomhairleachadh foirmeil air an 21 Lùnastal is thathar an dùil gum bi e deiseil air an 27 Dàmhair, nuair a thèid co-chomhairleachadh a dhèanamh le Foghlam Alba. |
| 6.3 | Tha còmhraidhean neo-fhoirmeil a-nis air tòiseachadh a thaobh sgìre-sgoile FtG airson campas 3-18 Bhaile Dhubhthaich. Tha oifigearan air coinneachadh rin com-pàirtichean aig Bòrd na Gàidhlig agus tha còmhraidhean neo-fhoirmeil air tòiseachadh leis na Buill Thaghte ionadail. |
|  | Ainmeachadh: Àrd-Oifigear Gnìomhach airson Coileanadh agus Riaghlachas  Ceann-latha: 8 Lùnastal 2023  Ùghdar: Lena Walker, Manaidsear Leasachaidh na Gàidhlig agus Ian Jackson, Oifigear Foghlaim  Pàipearan Cùl-fhiosrachaidh:  Eàrr-ràdhan: | |